स्वास्थ्य स्वयंसेविकालाई साईकल बितरण
रुपन्देहीको गैडहवा गाउँपालिका –४ पोहवाले महिला स्वास्थ्य स्वयंसेविकालाई साईकल बितरण गरेको छ । दिनरात नभनी २४ घण्टा जनताको घरदैलोमा खटिने महिला स्वास्थ्य स्वयंसेविकालाई घर–घरमा जान अझै सहज होस् भन्ने उद्देश्यले साईकल वितरण गरिएको गाउँपालिकाले जनाएको छ ।
छविलाल पाण्डेबुटवल, असार २३ गते । रुपन्देहीको गैडहवा गाउँपालिका –४ पोहवाले महिला स्वास्थ्य स्वयंसेविकालाई साईकल बितरण गरेको छ । दिनरात नभनी २४ घण्टा जनताको घरदैलोमा खटिने महिला स्वास्थ्य स्वयंसेविकालाई घर–घरमा जान अझै सहज होस् भन्ने उद्देश्यले साईकल वितरण गरिएको गाउँपालिकाले जनाएको छ । गैडहवा गाउँपालिकाका अध्यक्ष सुरेन्द्र पौडेलले महिला स्वास्थ्य स्वयंसेविका जुकाको औषधि खुवाउन मात्रै होइन, बालबालिकालाई भिटामीन खुवाउन तथा अरु स्वास्थ्यका काममा खट्न साइकल सहयोगी हुने विश्वास व्यक्त गर्नुभयो ।त्यसअवसरमा १० जना महिला स्वास्थ्य स्वयंसेविकालाई साईकल वितरण गरिएको गैडहवा गाउँपालिका –४ का वडा अध्यक्ष सुरेन्द्रसिंह कुर्मीले बताउनुभयो । साईकल पाएपछि महिला स्वास्थ्य स्वयंसेविका कमला चौधरीले खुसी ब्यक्त गर्दै अव जनताको घरदैलोमा पुग्न आफूहरुलाई सहज हुने बताउनुभयो । घरको आर्थिक अवस्था कमजोर भएका कारण साईकल समेत किन्न नसकेको बताउँदै उहाँले साईकल बितरण गरेर वडा कार्यालयले राम्रो काम गरेको बताउनुभयो ।  